
INDOKOLÁS
Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet módosításáról szóló rendelet tervezet

Az önkormányzati vagyonról és a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) módosítása elsősorban a vagyon nyilvántartásának, kimutatásának, a beszámolási kötelezettséget szabályozza újra, összhangban az államháztartás számviteléről szóló 4/2013. (I. 11.) Korm. rendelet szabályozásával. A további módosítások Magyarország helyi önkormányzatairól szóló 2011. évi CLXXXIX. törvénnyel (a továbbiakban: Mötv.) és a nemzeti vagyonról szóló 2011. évi CXCVI. törvénnyel (a továbbiakban: Nvtv.) összhangban pontosítják a vagyonnal történő gazdálkodás rendelkezéseit.
A magasabb szintű jogszabályoknak való megfelelés érdekében az önkormányzati vagyon könyvvezetési, adatszolgáltatási és beszámolási kötelezettségének és a vagyonnal való gazdálkodás szabályainak alábbiak szerinti módosítása szükséges:

1. §-hoz
Az Önkormányzat tulajdonában lévő vagyon fogalmának meghatározása került pontosításra, illetve a hatályát vesztett 249/2000. (XII. 24.) Kormányrendelet törlésre.
2. §-hoz
A Rendelet rendelkezéseiben az azonos fogalomhasználat („Önkormányzat”) került meghatározásra.
3. §-hoz
Szintén a Rendelet rendelkezéseiben az azonos fogalomhasználat („Képviselő-testület”) került meghatározásra.
4. §-hoz
A korlátozottan forgalomképes vagyon Nvtv. szerinti minősítése szerint módosul a vagyon megfogalmazása („törzsvagyon”).
5. §-hoz
Az (1) bekezdésben az egységes törvényi hivatkozások kerültek meghatározásra. A (2) bekezdésben a az ingatlan és ingó vagyon, valamint a vagyoni értékű jog analitikus nyilvántartás szerint, kötelezettsége módosul. A (8) bekezdés újraszabályozza a vagyonkimutatást és a kapcsolódó adatszolgáltatási, beszámolási kötelezettségeket az államháztartás számviteléről szóló 4/2013. (I. 11.) Kor. rendelet önkormányzati alrendszerére vonatkozó szabályok szerint.
6. §-hoz
A Rendelet –e szakaszában megfogalmazott rendelkezéseiben az azonos törvényi hivatkozás (Nvtv.) módosul.
7. §-hoz
A korlátozottan forgalomképes vagyon Nvtv. szerinti minősítése szerint módosul a vagyon megfogalmazása („törzsvagyon”).
8. §-hoz
A Rendelet 9. §-ának rendelkezésében az azonos fogalomhasználat („Képviselő-testület”) került módosításra.
9. §-hoz
A Rendelet 12. §-ában a rendelkezések szövegezésében az azonos törvényi hivatkozás (Nvtv.) módosul.
10. §-hoz
A Rendelet 13. §-ában a rendelkezések szövegezésében az azonos törvényi hivatkozás (Nvtv.) módosul.
11. §-hoz
A Rendelet 16. §-ában a rendelkezések szövegezésében az azonos törvényi hivatkozás (Nvtv.) módosul
12. §-hoz
A Rendelet 17. §-ában a rendelkezések szövegezésében az azonos törvényi hivatkozás (Nvtv.) módosul.
13. §-hoz
Az önkormányzati vagyon vagyonkezelői jogának átengedésére vonatkozó 19 – 25. §-ai a szabályozás felépítésében és rendelkezéseinek vonatkozásában az alábbiak szerint kerül módosításra:
- a 19. § (1) bekezdésében joglogikai módosításra kerül sor: „illetőleg” helyett illetve kifejezésre. A (2) bekezdésben az azonos törvényi hivatkozás (Nvtv.) módosul. A jelenleg hatályos 19. § (4) bekezdése hatályát veszti, helyébe a (4) bekezdés a vagyonkezelői jog ingyenes vagy ellenérték fejében történő átruházást rögzíti. A Rendelet jelenleg hatályos 19. (5) bekezdése hatályát veszti.
- a jelenleg hatályos Rendelet 22. §-a helyébe a módosító rendelet 21. §-a lép, melynek (2) bekezdése a vagyonkezelői jog ingyenes átengedésének Mötv.-ben szabályozott önkormányzati kötelező feladatellátás eseteit szabályozza.
- a jelenleg hatályos Rendelet 21. §-a helyébe a módosító rendelet 22. §-a lép. A módosítás értelmében a hatályos rendelkezés (2) és (3) bekezdése törlésre kerül, a (4) bekezdés (2) bekezdésre módosul, kiegészítve a vagyonkezelői jog értékének meghatározásánál figyelembe vett szempontokkal.
- a jelenleg hatályos Rendelet 23. §-a helyébe a módosító rendelet 23. §-a lép, melynek (1) bekezdése a vagyonkezelési szerződés törvényben előírt kötelező tartalmi elemein kívül a vagyontárgy sajátos jellegére vonatkozó elemeket tartalmazza, (2) bekezdése a vagyonkezelői jog ingatlan-nyilvántartásban történő bejegyzéséről rendelkezik. 
- a jelenleg hatályos Rendelet 24. §-a helyébe a módosító rendelet 24. §-a lép, amely a vagyonkezelő tájékoztatási kötelezettségének eseteit szabályozza.
- a jelenleg hatályos Rendelet 25. §-a helyébe a módosító rendelet 25. §-a lép, melynek (2) bekezdés a) pontjában a törvényi hivatkozás pontos szövegezésében történik módosítás.

14. §-hoz
A jelenleg hatályos Rendelet 28. § (2) bekezdése a jogszabályalkotásra vonatkozó szabályokra tekintettel, de tartalmi szabályozásában nem módosul. 
15. §-hoz
A Rendelet jelenleg hatályos 32. § (2) és (3) bekezdése hatályát veszti és a módosító Rendelet 32. § (2) bekezdésében együttesen kerül szabályozásra a közép és hosszútávú vagyongazdálkodási terv szempontrendszere.
16. §-hoz
A Rendelet hatályos 26. §, 27. § (1) és (4) bekezdésében és a 29. §-ban az azonos törvényi hivatkozás (Nvtv.) módosul. A 30. §-ban és a 32. § (6) bekezdésében a Pénzügyi Bizottságot nevesíti, mint felelős bizottság. Az Nvtv. 9. §-a közép- és hosszútávú vagyongazdálkodási terv készítéséére kötelezi az önkormányzatokat, konkrét időtartamot nem határoz meg. A Rendelet 32. § (1) bekezdésére vonatkozó módosítás a középtávot 5 évben, a hosszútávot 8 évben szabályozza.
17. §-hoz
Az 5. § (9) bekezdése a könyvvezetési szabályok jogszabályi változása miatt veszti hatályát.
18. §-hoz
A módosító rendelkezések a kihirdetést követő napon lépnek hatályba.

